বিএনপি দাবি করে আসছে, ১লা সেপ্টেম্বর থেকে এ পর্যন্ত ঢাকাসহ সারা দেশে ৪ হাজার ৩৭১টি মামলায় বিএনপির ২৫ লাখ নেতাকর্মীকে আসামি করা হয়েছে। বিএনপি মহাসচিব মির্জা ফখরুল ইসলাম আলমগীর, স্থায়ী কমিটির সদস্য ড. খন্দকার মোশাররফ হোসেন, ব্যারিস্টার মওদুদ আহমদ, মির্জা আব্বাস, গয়েশ্বর চন্দ্র রায়, আমীর খসরু মাহমুদ চৌধুরীসহ দলের কেন্দ্রীয় নেতাদের পাশাপাশি সদ্য প্রয়াত তরিকুল ইসলামও এর মধ্যে কয়েকটি মামলার আসামি। উল্লেখ্য, নির্বাচনের আগে বিএনপিকে সঙ্গে নিয়ে ড. কামাল হোসেনের নেতৃত্বে গঠিত জাতীয় ঐক্যফ্রন্টের ৭ দফা দাবির একটি হলো খালেদা জিয়াসহ সব রাজনৈতিক নেতার মুক্তি। ১লা নভেম্বর গণভবনে প্রথম দফা সংলাপে বিএনপি মহাসচিব এ দাবিগুলো তুলে ধরলে প্রধানমন্ত্রী রাজনৈতিক মামলা থাকলে তার তালিকা চান। তিনি সেদিন বলেন, ‘সেগুলো রাজনৈতিক মামলা হয়ে থাকলে অবশ্যই বিবেচনা করা হবে।’